
L’an mil cinq cens soixante et dix huict le

jeudy unziesme jour du moys de septembre Reverend

pere en Dieu xxxxxxx Jehan de CHANDYE bachelier

es sainctz droictz par la permission divine humble

abbé de l’eglise monastere et abbaye Nostre Dame

d’Oigny de l’ordre St Augustin au diocese d’Austin /

et Messires Claude POINSSOTTE prieur / Claude LADDÉ enfermiereu /

Nicolas de GISSEY chantre / Symon VANDEUVRE secretain / Jehan BILLOQUET

et Pierre JOUENOT /
tous pbres / religieux et chanoines religieux

faisant et representans la plus saine et meilleure

partye de tous ceux dicelle Abbaye capitulairement

congregés et assemblés au son de la cloche ainsy

qu’il est accoustumé faire en telz et pareilz cas / quand

il est besoing de deliberer et adviser des affaires de

leur couvent et abbaye / recougneurent que comme il

soit que par leurs amys seculiers ilz ayent pris

naguiere receu advertissement certain / que les preyz

qui leur competent et appartiennent au lieu de

Pellu dont ilz sont Seigneurs temporelz s’en …..

sur le poinct de leur demeure de bien peu de proffict

et revenu a cause qu’ilz tembent en desert / tant pour ce

qu’ilz sont la pluspart revestus de hayes espines et

buyssons / que remplis de xxxxxxxxxxxxx grande

quantité de pierres et betung que les inondations

et impetueuse descentes des eaues ordinairement y

apporter / a raison dequoy ilz sont de grandz frayz
a entretenir / et seroient encoy de sy grand coust et

incroyable despense a les nettoyer / extirper

et reparer / que cela consommeroit sans doubte

le revenu de plusieurs longues années / : ilz ont estés

tenu cela mehuz et occasionnés d’en voulloirs scavoir la

vente : pourquoy faire auroit esté commis ……. ledict

JOUENOT l’ung desditz religieux / lequel s’estant par expres

transporté sur les lieux / auroit par se tesmoinage et

rapport des prudhommes sentiers treuvé et apparement
congneu ce que dessus estre veritable /et encot davantage

que les aucuns endroicttz desditz preyz les plus arides et

infructueux vaudroient mieux / et seroient de plus grand

proffict et utilité a ladicte abbaye /d’estre mis et reduictz en

culture et labeur / d’autant que la rente en grains xxxxxx

seroit plus seure et aasseuré que l’herbe qui est accoustumé

contenir / comme du tout appert par les informations que ledict

prieur en a faictes dont l’original est gardé au

thresor de ladicte abbaye / et sa coppie dehument
collationnée et signée attachée aux presentes : qui auroit

esté cause qu’apres avoir veu en leur chappitre lesdictes

informations de la nature fidelement rapporté et

a ..tain considerées et debattues / ilz auroienr d’ung commung

consentement d…té statué et ordonné que pour xxx le

plus grand xxx et endier proffict utilité et commodité

dudict monastere et abbaye / il leur vailloit mieux mettre

lesdictz preyz es mains de gens sentiers et leur donner et
delaisser a titre de cens emphyteose tente perpetuelle

ou autremant aux meilleurs conditions que faire se

pourroit : pour a quoy xxxxx par….. ilz en auroient

faict faire proclamatz par trois derniers dimanches en

l’eglise parroichialle de Salyves dudit Pellu / et autres

circonvoysines affin de treuver a qui faire lesditz baux

et assigné l’enchere et del……… a ce jourdhuy
datte de cestes audict lieu et abbaye d’Oigny : ou en certain

chappitre comme cy dessus est dict / ilz ont donné et

delaissé / et d’abondant par ces presentes donnent delaissent

et transportent pour eux et leurs successeurs abbé

prieur religieux et conuent de la susdicte eglise de

Abbaye d’Oigny // A honorable homme Francois
GELLIOT marchant demeurant audict Salyves …..

Claudin MORISOT Desdin / Claude MORISOT le ………..
et Phelippe PEQUINOT couvruer demeurant audict ……..

presens stipulans et acceptans pour eux leurs

hoirs et ayans cause a perpetuité comme plus

offrans et dernier encherisseurs treuvés apres …..

criées et encheres faisans les conditions dudict

monastere les meilleures / a titre d’emphiteose
et cens annuel perpetuel et irreuvocable a

jamais pourtant lodz a raison du douziesme

du pris ainsy qu’il est pourté par le titre

perpetuel dudict Pellu / amande / retenue / et

reunage / avec tous autres droictz censiers / la

quantité de quinze soittures de vingt deux

perches de prey prises es grand preyz dudict Pellu //

Asscavoir audict GELLIOT six soittures vingt deux

perches du costé derrier le boys Collot tenans
d’une part et d’ung bout aux terres labourables

des MORISOTz dudict Pellu / d’autre part a ce que

advient ausdict Claude MORISOT et Philippe PEQUINOT

et d’autre bout aux anciennes murailles de l’antique

cloison dudict Pellu : Item ausdict Claude MORISOT

et Philippe PEQUINOT ensenblement cinq soittures

tenant a l’accensissement que dessus dudict GELLIOT

d’une part /  d’autre part aux terres arables de 

Claude MORISOT charpentier / d’ung bout a certains

preyz que lesdictz sieurs abbé religieux et conuent

se reservent / et d’autre bout au bas des preyz

appartenant aux MORISOTz / et audict Claudin

MORISOT une soitture trois quartz d’anciennes

appellée en Costan du prey Beulliard

tenant par dessoubz aux preyz que dessus que

lesdictz sieurs retiennent a eux / par dessus xxxx

et d’ung bout aux terres arables de la meche..

et d’autre bout audict MORISOT accensisseur : le
tout comme il se consuyt extend et compourte
de toutes partz et endroictz : pour par lesdictz

GELLIOT / MORISOTz et PEQUINOT chacun endroict

soy particulierement les avoir et tenir proprietairement

et possessivement a charge et condition de present

qu’ilz seront tenus chacun en son egard faire
exarter, extriper et nettoyer lesdictz preyz et

les faire valloir par leurs mains : et a cest

effect mettre et reduire en culture et labeur

tout ce que pour plus grand proffict et utilité

se tiendra y debvoit estre mis et reduict

en retenant toutesfoys / comme loysible leur

sera de retenir en nature de prey ce que se

tiendra propice et commode dy estre retenu

maintenu et conservé : a l’effect dequoy et de
tout ce que dessus loysible leur sera / et a

leurs hoirs et ayant cause de changer et in……er

la face desdictz heritages toutes foys et quantes

que besoing sera du prey en terre arable pour plus

grand proffict et augmentation du revenu sans en

pouvoir estre re…chés inquiétés ne molestés :

et est faict ce present bail et accensissement

perpetuel moyennant et parmy ce que lesdictz

prieurs reteneurs et accensisseurs seront

tenus chacuns en droict soy / et pour son egard

payer bailler rendre et delivrer ausdictz sieurs

abbé prieur religieux et conuent …….
de leurs recepveurs ou admodiateurs ….

audict lieu de Pellu et Larsson ……………

pour chacune soiture de prey qui sera retenue ….

en prey / et ainsy a l’equipement et prop…..

de ce qui restera en prey : et douze deniers t(ournoi)z

pour chacun arpent de terre qui sera mis en …..

et labeur / et avec ce le disme de vingt gerbes

l’une tenable aux champs a la maniere accoustumée
esdictz lieux de Larsson et Pellu / le tout par chacun

an / et mesmement lesdictz cire et argent au jour

et terme de feste St Martin d’hyvers / premier

terme de payement commenceant audict jour de

l’an mil cinq cens soixante et dix neuf / et dillec

en avant / continuant d’an en an subsequitivement et de

terme en terme perpetuellement et a jamais / sans

toutesfoys que lesdictz sieurs puissent user de commise

s’il ny acessation de payé par trois ans cont….. /

et apres trois competentes interpellations
dehument faictes par chacuns an suyvant la forme

de droict / car ainsy est il cnvenu et

accordé entre lesdictes partyes / et que lesdictz reteneurs

et accensisseurs payeront les letres co…………..

de cestes pour estre mises et gardées au thresor

de ladicte abbaye / dont promettent / asscavoir lesdictz

sieurs delaisseurs par la …. de leur religion et

obligation de leur revenu et temporel // et

lesdictz accensisseeurs par l’ypotheque et obligation de tous
et chacuns leurs biens qu’ils submettent et

obligent chacun en droict soy /et pour son regard

par la Cour de la Chancellerie de Bourgougne

demect  renonce / faict audict chappitre

vue 6070 page de gauche

tenu audict Oigny les an et jour avant

nommés / presens Mr Nicolas DURAND praticien demeurant

a Baigneux les Juifz et Claude DEGREY

demeurant a Larsson / tesmoings requis //

Les an et jour avant nommés / lesdictz sieurs
abbé prieur religieux et conuent Nostre 

Dame d’Oigny diocese d’Austun ont pris

l’acquentation de leur revenu xxxxxxxxx et

endeur proffict utilité et commodité du temporel

de ladicte abbaye donné delaissé et transporté

et par ces presantes donnent delaissent et

transportent pour eulx et leurs successeurs

abbés prieurs religieux et conuents dudict
Oigny / a Claude xxxxxx DEGREY

laboureur demeurant a Larsson present et stipulant

acceptans comme ….. officier faisant les

conditions dudict monasteres les meilleurs xxxxxx desdictz

hoirs et ayant cause ( a titre d’emphitheose et cens annuel perpetuel et irrevocable pourtant amande retenue et reunage)* deux arpens de terre
de present estans en desert peuplé d’espines et

buyssons assciz au finage dudict Larsson lieudict

au bas du Giste autrement en Chassenot

tenant d’ung costé a Claude NYAULDET / audict

preneur et Symon son frere / d’autre costé

audictz sieurs delaisseurs / et des deux boutz aux

heritiers feu Jean MATHENET …. Bernard /
Item une petite soiture contenant environ vingt
perches estant semblablement vague et en desert
remplye d’espines et de buyssons scize audit

Larsson pres du molin tenant d’une part a

la chaussée dicelluy / d’autrepart a Jean LANTILLEY

de Mignot / d’ung bout au chemin commung xxxx /

d’autre bout aux vesve et hoirs feu Mathieu

NYAUDET : pour par ledict DEGREY accensisseur les

avoir et tenir proprietairement et possessivement / et

les faire valloir estrier nettoyer et mettre
en culture et labeur lesdictz deux arpens de terre

moyennant et a la charge qu’il sera tenu
en preys / ausdict sieurs es mains de leurs
commis et dehument chacun an le disme de

unze gerbes l’une tenable aux champs a
la maniere accoustumée audict Larsson / et encore

ce pour chacun arpens trois deniers t(ournoi)z qui seront

six deniers pour les deux / et deux deniers tz pour

ladicte petite soiture vers le molin de cense annuelle

et perpetuelle payable chacun an au jour de feste

St Martin d’hyvers premier terme de payement

commenceant audict jour de l’an mil cinq cens

soixante dix neuf / et dillec en avant ……….

d’an en an subsequentivement / et de terme en terme
sans toutesfoys que lesdictz sieurs puissent user de

commise s’il ny ha cessation de payement par trois

ans continuelz / et apres tenir competer interpellan..

chacun an faictes suyvant forme de droict ….

ainsy que …..ment entre eux / et que ledict

DEGREY payera les letres co……….. de cestes

pour estre mises au thresor de ladicte abbaye / dont 

promettent obligent par la Cour de la
Chancellerie de Bourgougne / submettent

renoncent / faict audict chappitre  tenu audict

Oigny lesdictz an et jour que dessus present Mr

Francois GELLIOT marchant de Salyves et

Mathieu DRAGON boullangier natif de ………

Tesmoings requis //

* et Nicolas DURANT praticien demeurant a Baigneux les Juifz //
[image: image3.jpg]



